|  |  |
| --- | --- |
| **Dagsorden** | **Beslutning** |
|  |  |
| Pkt. 01  Godkendelse af dagsordenen | Dagsorden godkendt |
| Pkt. 02  Godkendelse af referat | Referat fra sidste møde blev godkendt og underskrevet. |
| Pkt. 03  Meddelelser | Provsten fratræder sin stilling i Skanderborg Provsti. Provst Jette Marie Bundgaard-Nielsen har fået nyt embede som provst i Århus Søndre Provsti fra den 1. oktober.  Der er afskedsgudstjeneste d. 25 september kl. 11 i Hørning Kirke med efterfølgende reception i Hørning Sognegård.  Sommerens kirkestafet er afviklet med stor succes og med flere deltagere end sidste år. Den forventes fortsat næste år.  Nyt sogne- /kirkeblad for september udkommer d. 8. september.  Biskop Henrik Wigh-Poulsen inviterer alle til Cafe-møde i Ry Sognehus den 15. september. |
| Pkt. 04  Regnskaber og budget | 4a. Perioderegnskab for 2. kvartal 2016  Kvartalsrapporten for 1/1 - 30/6 2016 udviser et positivt resultat på 57 t.kr. Der er ingen negative afvigelser og perioderegnskabet blev taget til efterretning og underskrevet af formand og kasserer.  4b. Kommentarer til ændringer af budget for 2017  Efter sidste møde om budgetbidrag for 2017 er det konstateret, at indleveret budgetbidrag for 2017 ikke er udarbejdet korrekt. Udgifter skal ikke reduceres med 100 t.kr., men derimod skal ligningsbeløb efter vores anmodning nedsættes med 100 t.kr. og i rubrik nedenfor skal anvendelse af frie midler foretages. Nyt budget er nu udarbejdet, og efter aftale med provstiet indsendes korrektion med endeligt budget i oktober.  4c. Afsluttende budgetsamråd  Der er afsluttende budgetsamråd i provstiet den 6. september. Jette, Søren og Karsten deltager. |
| Pkt. 05  Kirke og kirkegården | Søren oplyste, at der pt. arbejdes med at finde afløsere, når graver har fri. |
| Pkt. 06  Aktiviteter og opgavefordeling | 6a. Gudstjenester  Der friluftsgudstjeneste på Himmelbjerget søndag d. 28. august, og Bent og Karsten har tilbudt at hjælpe med opstilling af telt mm.  Der er høstgudstjeneste søndag den 2. oktober i Alling Kirke, hvor Anders Graae spiller. Efterfølgende er der kaffe og auktion i Beboerhuset. Karsten og Søren søger for borddækning. Jette og Karsten/Bente bager kage.  Der Allehelgensgudstjeneste søndag den 6. november med efterfølgende suppe i Beboerhuset  6b. Studietur  Der er fælles studietur den 9. oktober for menighedsrådede og ansatte i Dover, Alling og Tulstrup pastorat.  Jette oplyser, at invitation og program udsendes om få dage.  6c. Fælles koncert  Det er pt. intet nyt om en fælles koncert i Dover Kirke. |
| Pkt. 07  Menighedsrådsvalget 2016 | 7a. Orienterings- og opstillingsmøde  afholdes søndag d. 11. september kl. 15 i Alling Beboerhus.  7b. Finde og opfordre nye potentielle kandidater.  Karsten, Søren og Bent genopstiller. Der skal bruges mindst 2 nye medlemmer i menighedsrådet samt stedfortrædere.  Der er udarbejdet en liste med potentielle kandidater, hvor vi vil rette en forespørgsel.  Erik foreslår, at også stedfortrædere indbydes til at deltage i møderne i menighedsrådet, så vi ikke blive en for lille og indspist kreds. |
| Pkt. 08  Drøftelse af foreløbigt resultat om fremtidige pastoratmodeller | 8a. Indstillinger fra sognene i Ry-bladet  Alle sogne har indstillet, at den nuværende struktur fortsættes.  8b. Formandsmøde i Ry-bladet med provsten  På møde i juni tog provsten indstillingerne til efterretning, men oplyste, at det er tvivlsomt om en præstestilling kan blive genbesat, når Erik fratræder.  Provsten foreslog en model, hvor en præst flytter ind i Tulstrup Præstegård.  Der var enighed om at etablere et Fællesudvalg for Ry-bladet, der hvert kvartal drøfter fælles anliggende og udvikler samarbejdet. Alle formænd deltager, og Karsten er tovholder.  8c. Vores holdning til det videre forløb.  Vi er positive for provstens forslag, men det vil blive menighedsrådet for den forestående ny valgperiode, der skal tage beslutning om en indstilling. |
| Pkt. 09  Personalesag | Provstiet har bedt menighedsrådet om en indstilling.  Dette blev drøftet, og der var enighed om en indstilling.  Endvidere blev behandlet et forslag om vederlag, der blev godkendt. |
| Pkt. 10  Eventuelt | Der var ikke andre punkter til behandling. |
| Pkt. 11  Næste møde(r) | Næste møde er torsdag den 27. oktober 2016.  Konstituerende møde for menighedsrådet for den ny valgperiode er torsdag den 17. november. |

|  |  |
| --- | --- |
| **Tilstede** | Karsten Iversen, Jette Rasmussen, Søren Sørensen, Bendt Svendsen og Erik Bredmose. |
| **Afbud fra** | Helle Echberg |

Alling, den 24/8 2016

underskrifter